Babelscape/SREDFM huggingface dataset:
Χβαρ

Το Χβαρ (κροατικά: Hvar / Χβαρ, λατινικά: Pharia) είναι η νήσος Φάρος των αρχαίων Ελλήνων. Είναι νησί της Αδριατικής θάλασσας στην Κροατία. Βρίσκεται στα ανοικτά των Δαλματικών ακτών μεταξύ των νησιών Μπρατς, Βις και Κόρτσουλα. Πρωτεύουσα του νησιού είναι η πόλη Χβαρ με 4.138 κατοίκους σύμφωνα με στοιχεία της Απογραφής του 2001. Είναι το τέταρτο μεγαλύτερο νησί μετά τα Τσρες, Κρκ και Μπρατς και το εικοστό έβδομο μεγαλύτερο της Μεσογείου.
Γεώργιος φον Μεταξάς

Ο Γεώργιος φον Μεταξάς (γερμ.: "Georg von Metaxa") (7 Οκτωβρίου 1914 - 12 Δεκεμβρίου 1944) ήταν Ελληνοαυστριακός αθλητής της αντισφαίρισης που διακρίθηκε με τα χρώματα της Αυστρίας και Γερμανίας.
Hugo

Το Hugo είναι αμερικανική ταινία περιπέτειας φαντασίας, παραγωγής 2011, σε σκηνοθεσία Μάρτιν Σκορσέζε. To σενάριο έγραψε ο Τζον Λόγκαν και είναι βασισμένο στο βιβλίο "The Invention of Hugo Cabret" του Μπράιαν Σέλζνικ. Η ταινία διηγείται την ιστορία του Χιούγκο, ενός αγοριού που ζει μόνος του στο σιδηροδρομικό σταθμό Gare Montparnasse του Παρισιού. Πρωταγωνιστούν οι Άσα Μπάτερφιλντ, Κλόι Γκρέις Μορέτζ, Μπεν Κίνγκσλεϊ, Σάσα Μπάρον Κόεν, Έμιλι Μόρτιμερ, Ρέι Γουίνστον, Τζουντ Λο και Κρίστοφερ Λι.

Αποτελεί την πρώτη ταινία του Σκορσέζε γυρισμένη σε 3D και κυκλοφόρησε στους κινηματογράφους στις 23 Νοεμβρίου 2011. Βραβεύτηκε με Χρυσή Σφαίρα Σκηνοθεσίας και έλαβε 11 υποψηφιότητες για Όσκαρ μεταξύ των οποίων για Καλύτερη Ταινία και Σκηνοθεσία, κερδίζοντας πέντε στις τεχνικές κατηγορίες.
Εθνική Λιβάνου (ποδόσφαιρο γυναικών)

Η Εθνική Λιβάνου (ποδόσφαιρο γυναικών) εκπροσωπεί το Λίβανο στις διεθνείς ποδοσφαιρικές διοργανώσεις. Η ομάδα ελέγχεται από την Ποδοσφαιρική Ομοσπονδία Λιβάνου, η οποία είναι μέλος της FIFA και της Ασιατικής Συνομοσπονδίας Ποδοσφαίρου και της Ποδοσφαιρικής Ομοσπονδίας Δυτικής Ασίας. 

Η ομάδα δεν έχει προκριθεί ποτέ στο Παγκόσμιο κύπελλο ποδοσφαίρου γυναικών αλλά ούτε και στο Ασιατικό Κύπελλο Εθνών Ποδοσφαίρου γυναικών. Έχει συμμετάσχει 2 φορές στο Πρωτάθλημα γυναικών Δυτικής Ασίας και κατάφερε να κερδίσει την 3η θέση το 2007.
Τάφρος των Μαριανών

Η Τάφρος των Μαριανών είναι το βαθύτερο σημείο των ωκεανών του πλανήτη και το χαμηλότερο σημείο της επιφάνειας του φλοιού της Γης, καθώς φτάνει στα 10.983 μέτρα (± 25 μέτρα) κάτω από την επιφάνεια της θάλασσας. Βρίσκεται στον δυτικό Ειρηνικό Ωκεανό στα ανατολικά των Μαριάνων νήσων (Mariana Islands). 

Η τάφρος έχει 2.550 χιλιόμετρα μήκος και μέσο πλάτος μόλις 69 χιλιόμετρα φτάνοντας το μέγιστο βάθος στην άβυσσο του Τσάλεντζερ. Εάν το Έβερεστ, η υψηλότερη κορυφή της Γης σε ύψος 8.848 μέτρα πάνω από το επίπεδο της θάλασσας, βρισκόταν στο βαθύτερο σημείο της τάφρου τότε θα ήταν 2.135 μέτρα κάτω από την επιφάνεια. Το βαθύτερο σημείο της τάφρου δεν είναι το κοντινότερο σημείο στο κέντρο της Γης, καθώς η Γη δεν είναι τέλεια σφαίρα, με αποτέλεσμα πολλά σημεία του πυθμένα του αρκτικού ωκεανού να βρίσκονται πιο κοντά στο κέντρο της Γης. 

Στο κάτω μέρος της τάφρου, όπου οι πλάκες συναντιούνται, η στήλη του νερού από πάνω ασκεί μια πίεση 1.086 bar, πάνω από χίλιες φορές την κανονική ατμοσφαιρική πίεση στην επιφάνεια της θάλασσας.

Η Τάφρος των Μαριανών έχει προταθεί σαν σημείο διαχείρισης πυρηνικών αποβλήτων όπου λόγω ειδικών γεωλογικών συνθηκών (βυθιζόμενες πλάκες) τα πυρηνικά απόβλητα θα εισχωρούσαν στον μανδύα της Γης. Παρ' ότι το εγχείρημα αυτό είναι τεχνολογικά εφικτό, διεθνείς συνθήκες διαχείρισης πυρηνικών αποβλήτων απαγορεύουν την εφαρμογή του.

Το φυσικό περιβάλλον της τάφρου των Μαριανών εθεωρείτο παλαιότερα ως ακατάλληλο για να αναπτυχθούν μορφές ζωής. Τελικώς όμως, η νέα έρευνα των Δανών, Γερμανών, Βρετανών και Ιαπώνων επιστημόνων, με επικεφαλής τον καθηγητή Ρόνι Γκλουντ του πανεπιστημίου της Νότιας Δανίας, που δημοσιεύτηκε στο περιοδικό γεωπιστημών "Nature Geoscience", σύμφωνα με το BBC και το "New Scientist", έρχεται να επιβεβαιώσει προηγούμενα στοιχεία ότι μια ποικιλία οργανισμών μπορούν να επιζήσουν στις ακραίες αυτές συνθήκες. Παγωμένη θερμοκρασία, πίεση 1.100 φορές μεγαλύτερη από εκείνη στην επιφάνεια της θάλασσας και πλήρες σκοτάδι διαμορφώνουν το γύρω περιβάλλον. 

“Αυτά τα μικρόβια αναπνέουν όπως εμείς. Υπάρχει εντυπωσιακά μεγάλη ποσότητα τροφής εκεί κάτω και μάλιστα φρέσκια και πολύ θρεπτική”, ανέφερε ο Σκοτσέζος ερευνητής δρ Ρόμπερτ Τούρνεβιτς.

Οι επιστήμονες έστειλαν, το 2010, ένα μη επανδρωμένο ρομποτικό βαθυσκάφος βάρους 600 κιλών στην τεράστια υποθαλάσσια τάφρο, από όπου συνέλλεξε δείγματα από το λασπωμένο ίζημα του βυθού σε βάθος έως 20 εκατοστών. Η μετέπειτα ανάλυση έδειξε μεγάλες ποσότητες οξυγόνου και ένα μεγάλο αριθμό μικροβίων. Κάθε κυβικό εκατοστό του ιζήματος του βυθού περιείχε γύρω στα 10 εκατ. μικρόβια.

Τα μικρόβια βρίσκουν στο βυθό της τάφρου των Μαριανών αφθονία νεκρής φυτικής και ζωικής ύλης, που καταβυθίζεται σιγά-σιγά από τα μικρότερα βάθη και αποσυντίθεται αργά όταν πια φθάσει στο βυθό και αρχίσει να μετατρέπεται σε ίζημα. 

Το 2012, ο Καναδός σκηνοθέτης Τζέιμς Κάμερον είχε γίνει ο πρώτος άνθρωπος μετά από 50 χρόνια, που μόνος του, με ένα ειδικό βαθυσκάφος, είχε κατέβει για λίγη ώρα στο βυθό της τάφρου των Μαριανών, όπου όμως δεν είχε δει ιδιαίτερα ίχνη ζωής.
Γέφυρα Μουσταφά Πασά

Η Γέφυρα Μουσταφά Πασά γνωστή και ως η Παλιά Γέφυρα (Βουλγάρικα: Стар мост, "Σταρ μοστ" - μεταφράζεται ως "παλιά γέφυρα") είναι μια Οθωμανική τοξωτή γέφυρα 16ου αιώνα στον ποταμό Έβρο στην πόλη Σβίλενγκραντ της Βουλγαρίας δίπλα στα σύνορα με την Ελλάδα βορείως του Ορμένιου Έβρου.
Κρίστοφερ Ρεν

Ο Σερ Κρίστοφερ Ρεν ("Christopher Wren", 30 Οκτωβρίου 1632 - 8 Μαρτίου 1723) ήταν ένας από τους σπουδαιότερους Άγγλους αρχιτέκτονες όλων των εποχών,
με γνωστότερό του έργο τον καθεδρικό ναό του Αγίου Παύλου του Λονδίνου. Συνολικά του ανατέθηκαν οι ανοικοδομήσεις 51 εκκλησιών στο Λονδίνο, συμπεριλαμβανομένου και του Αγίου Παύλου, ύστερα από τη μεγάλη πυρκαγιά του 1666. 
Άλλα αξιόλογα κτίρια του Ρεν περιλαμβάνουν το Βασιλικό Ναυτικό Κολέγιο στο Γκρήνουιτς ("Greenwich") και το νότιο μέτωπο του παλατιού Χάμπτον Κορτ ("Hampton Court Palace").
.ss

.ss είναι ο top-level domain κωδικός για το Νότιο Σουδάν στο Διαδίκτυο.

Δείτε επίσης: Κατάλογος top-level domains.

Κατηγορία:Νότιο Σουδάν
Τεκές Οσμάν Μπαμπά

Ο Τεκές Οσμάν Μπαμπά υπήρξε χώρος συνάθροισης δερβίσηδων (του τάγματος των Μπεκτασήδων) στην περιοχή του σημερινού χωριού Τεκέτου, στη Βουλγαρία. Σήμερα σώζεται ο τουρμπές (οθωμανικό ταφικό μνημείο) του Οσμάν Μπαμπά, ο οποίος χρονολογείται από το 1505-1507.
Επόνα

Στη ρωμαϊκή και γαλατική μυθολογία, η Επόνα ήταν προστάτιδα των αλόγων και γενικότερα των υποζυγίων, όπως δηλώνει και το όνομά της. Θεωρούνταν θεότητα που σχετιζόταν με τη γονιμότητα, αν και κάποιες πηγές αναφέρουν και τον ρόλο της ως ψυχοπομπού στη μετά θάνατον ζωή, συνδέοντάς την με τη Ρίανον του "Μαμπινόγκιον". 

Αν και ήταν ασυνήθιστο για κελτική θεότητα, η λατρεία της εξαπλώθηκε ιδιαίτερα στη Ρωμαϊκή Αυτοκρατορία και έφτασε μέχρι το Δούναβη. Ήταν η μοναδική κελτική θεότητα που λατρευόταν από τους Ρωμαίους σε δικό της ιερό στην αρχαία Ρώμη. Το 1887, στην περιφέρεια Ντε Σεβρ της Γαλλίας βρέθηκε λατινική επιγραφή από τον 1ο αιώνα ΠΚΕ, η οποία αναφερόταν στη θεά με διάφορα επίθετα, όπως "Eponina" (μικρή Επόνα), "Atanta" (θεά των αλόγων), "Potia" (μεγάλη κυρά<αρχ.ελ. "πότνια") κ.ά. Ως Epane ήταν γνωστή στην περιοχή της Κανταβρίας της βόρειας Ισπανίας και της Παλένθια. Γνωστή και ως Εταίν Εχραίντε, Μάχα στην Ιρλανδία και Ρίανον γυναίκα του Πούιλ στην Ουαλία.

Με τη ρωμαϊκή κυριαρχία στις γαλατικές περιοχές, οι ντόπιες κελτικές θεότητες άλλαξαν ταυτότητα και ρόλο: η Επόνα μετατράπηκε από κυρίαρχη θεότητα σε προστάτιδα του ιππικού, γεγονός που δικαιολογεί την εξάπλωση της λατρείας της από όσους ανήκαν στα συμμαχικά σώματα (auxilia) και προέρχονταν από τη Γαλατία, τη Γερμανία και την Παννονία. Στο ρωμαϊκό ημερολόγιο γιόρταζε στις 18 Δεκεμβρίου, ενώ ενσωματώθηκε στην επίσημη θρησκεία της Αρχαίας Ρώμης αποκαλούμενη "Epona Augusta" και "Epona Regina".

Αναφορά για την καταγωγή της Επόνα εμφανίζεται στο "Διηγήσεις παράλληλοι Ἑλληνικαὶ καὶ Ῥωμαϊκαί", που παλαιότερα αποδιδόταν στον Πλούταρχο αλλά θεωρούνται πως είναι του Ψευδοπλουτάρχου, στο οποίο αναφέρεται ως θυγατέρα του ΦΟΥΛΟΥΙΟΣ Στέλλος και μιας φοράδας.
Η τρελή οικογένεια του Μάλκολμ

Το Malcolm in the Middle (στα Ελληνικά «"Η τρελή οικογένεια του Μάλκολμ"») είναι μια αμερικάνικη κωμική σειρά η οποία δημιουργήθηκε από τον Λίνγουντ Μπούμερ (Linwood Boomer) για το τηλεοπτικό δίκτυο Fox Broadcasting Company. Η σειρά έκανε πρεμιέρα στις 8 Ιανουαρίου 2000, και ολοκληρώθηκε στις 14 Μαΐου 2006, μετά από 7 σαιζόν και 151 επεισόδια. Η σειρά επαινέθηκε από τους κριτικούς και κέρδισε ένα βραβείο Peabody, εννέα Βραβεία Έμμυ, ένα Βραβείο Γκράμι και ήταν υποψήφια για επτά Χρυσές Σφαίρες. Ακολουθεί τη ζωή του Malcolm, ενός εφήβου με δυο μεγαλύτερα αδέρφια και ένα μικρό αδερφάκι (σε επόμενα επεισόδια δυο μικρά αδέρφια), τα οποία ζουν με την μητέρα τους και τον πατέρα τους, δυο αυστηρούς γονείς, εναντίον των οποίων συχνά επαναστατούν τα υπόλοιπα αδέρφια. 

Στη σειρά παίζει ο Φράνκι Μουνίζ (Frankie Muniz) το ρόλο του Μάλκομ, του πιο έξυπνου αλλά και λιγότερο δημοφιλούς αδερφού. Ο Κρίστοφερ Μάστερσον (Christopher Masterson) είναι ο μεγαλύτερος αδερφός του, Φράνσις (Francis): ένας πρώην επαναστάτης ο οποίος, κατά τα προηγούμενα επεισόδια, ήταν σε στρατιωτικό σχολείο, αλλά αργότερα παντρεύεται ενώ ζει και εργάζεται σε ένα ξενοδοχείο. Ο Τζάστιν Μπέρφιλντ (Justin Berfield) είναι ο Ρις (Reese), ένας μαθητής Λυκείου, αλλά και μεγαλύτερος από τον Μάλκομ. Τον μικρότερο αδερφό, Ντιούι (Dewey) τον υποδύεται ο Έρικ Περ Σάλιβαν (Erik Per Sullivan), ενώ τους γονείς Λόις (Lois) και Χαλ (Hal), τους υποδύονται οι Τζέιν Κάτζμαρεκ (Jane Kaczmarek) και Μπράιαν Κράνστον (Bryan Cranston) αντίστοιχα.

Η σειρά έχει προβληθεί σε πάνω από 57 χώρες και είναι γνωστή παγκοσμίως. Στην Ελλάδα, η σειρά προβάλλεται κατά καιρούς από το Μακεδονία TV και από το συνδρομητικό κανάλι Universal Channel από την συνδρομητική πλατφόρμα του ΟΤΕ OTE TV (πρώην Conn-x TV).
Νεφέλωμα του Αλτήρα

Το Νεφέλωμα του Αλτήρα ("Dumbbell Nebula"), γνωστό και ως Μεσιέ 27 (Μ27) ή NGC 6853, είναι ένα συγκεκριμένο πλανητικό νεφέλωμα στον αστερισμό Αλώπηξ σε ουρανογραφικές συντεταγμένες: ορθή αναφορά α = 19h:59min:36sec και απόκλιση δ = +22°.43΄.16΄΄ (εποχή 2000.0). Αποτελεί ένα από τα γνωστότερα και πιο «αναγνωρίσιμα» νεφελώματα τέτοιου είδους στους γήινους ουρανούς. Απέχει περίπου 1.360 έτη φωτός από τη Γη. Το απόλυτο μέγεθός του υπολογίζεται σε -0,6 και η μέγιστη διάμετρός του σε 2,9 έτη φωτός.

Το Νεφέλωμα του Αλτήρα υπήρξε το πρώτο πλανητικό νεφέλωμα που ανακαλύφθηκε. Ο αστρονόμος που το ανεκάλυψε ήταν ο Γάλλος Σαρλ Μεσιέ, το έτος 1764. Με φαινόμενο μέγεθος 7,5 και φαινόμενη διάμετρο περίπου 8 × 5,6 λεπτά του τόξου, είναι ορατό με κιάλια και δημοφιλής στόχος για παρατήρηση από ερασιτέχνες αστρονόμους με μικρά τηλεσκόπια.
Βασίλης Μιχαλολιάκος

Ο Βασίλης Μιχαλολιάκος είναι πολιτικός πρώην δήμαρχος Πειραιά. Γεννήθηκε στα Κορογονιάνικα της Μέσα Μάνης, στις 20 Νοεμβρίου 1952. Είναι νυμφευμένος με την καθηγήτρια γαλλικών Κατερίνα Τζάνου, με την οποία απέκτησαν μία κόρη, τη Φιλιώ-Νόρα. Έχει δύο εγγονούς, τον Γιάννη και τον Βασίλη.

Αποφοίτησε από την Ιατρική Σχολή του Πανεπιστημίου Αθηνών. Είναι ογκολόγος – ακτινοθεραπευτής, ενώ έχει εργαστεί στο ογκολογικό – ακτινοθεραπευτικό εργαστήριο του ΝΙΜΙΤΣ. Ομιλεί αγγλικά ,γαλλικά και γερμανικά. Είναι ξάδερφος με τον Γενικό Γραμματέα της Χρυσής Αυγής Νίκο Μιχαλολιάκο.
Πείροος

Στην ελληνική μυθολογία με το όνομα Πείροος είναι γνωστός ο γιος του Ιμβράσου από την Αίνο της Θράκης. Ο Πείροος έλαβε μέρος στον Τρωικό Πόλεμο με το μέρος των Τρώων, ως συναρχηγός των Θρακών μαζί με τον Ακάμαντα. Στον πόλεμο αυτό, ο Πείροος σκότωσε τον Διώρη, αλλά αμέσως μετά σκοτώθηκε από τον Αιτωλό Θόαντα, ο οποίος αρχικά τον κτύπησε στο στήθος με ακόντιο και του τρύπησε τον πνεύμονα, ενώ στη συνέχεια τον χτύπησε με σπαθί στην κοιλιά. Ο Πείροος αναφέρεται στην "Ιλιάδα" (ραψωδία Β, στίχος 844, και ραψωδία Δ, στίχοι 520 και 525).

* Ο αστεροειδής 2893 Πείροος (2893 Peiroos), που ανακαλύφθηκε το 1975 και ανήκει στην Τρωική Ομάδα, πήρε το όνομά του από τον μυθικό αυτό Θράκα πολεμιστή.
Ruby

μικρογραφία|100px|Το λογότυπο της Ruby.
Η Ruby είναι μια δυναμική, ανακλαστική, αντικειμενοστραφής γλώσσα προγραμματισμού γενικής χρήσης, που συνδυάζει μια σύνταξη επηρεασμένη από την Perl με χαρακτηριστικά από τη Smalltalk. Η Ruby προήλθε από την Ιαπωνία στα μέσα της δεκαετίας του 1990 και αρχικά σχεδιάστηκε και αναπτύχθηκε από τον Yukihiro "Matz" Matsumoto. Βασικές της επιρροές είναι η Perl, η Smalltalk, η Eiffel και η Lisp.

Η Ruby υποστηρίζει πολλαπλά παραδείγματα προγραμματισμού όπως ο συναρτησιακός προγραμματισμός, ο αντικειμενοστραφής προγραμματισμός, ο προστακτικός προγραμματισμός και ο ανακλαστικός (reflective) προγραμματισμός. Έχει σύστημα δυναμικών τύπων και αυτόματη διαχείριση μνήμης, επομένως μοιάζει σε κάποια χαρακτηριστικά της με την Python, την Perl, τη Lisp, τη Dylan, την Pike και τη CLU.

Η πρότυπη υλοποίηση 1.8.7 της Ruby είναι γραμμένη σε C, σαν μια διερμηνευόμενη γλώσσα ενός περάσματος. Προς το παρόν δεν υπάρχει κάποιο επίσημο πρότυπο αναφοράς για τη γλώσσα Ruby, επομένως η αρχική υλοποίηση θεωρείται το "ντε φάκτο" σημείο αναφοράς. Υπάρχουν αρκετές (ολοκληρωμένες ή σε ανάπτυξη) εναλλακτικές υλοποιήσεις της γλώσσας, συμπεριλαμβανομένων των YARV, JRuby, Rubinius, IronRuby, MacRuby και HotRuby, κάθε μια από τις οποίες και έχει διαφορετική προσέγγιση, με τις IronRuby, JRuby και MacRuby να προσφέρουν just-in-time compilation και τη MacRuby να προσφέρει επιπλέον ahead-of-time compilation. Ο κώδικας της επίσημης έκδοσης 1.9 χρησιμοποιεί τη YARV, όπως και αυτός της έκδοσης 2.0 (σε ανάπτυξη), η οποία και θα αντικαταστήσει την πιο αργή Ruby MRI.
Μαρί Ντεκουζί

Η Μαρί Ντεκουζί (γαλλικά: Marie Décugis) (7 Αυγούστου 1884 - 4 Μαΐου 1969) ήταν Γαλλίδα αθλήτρια της αντισφαίρισης και ολυμπιονίκης το 1906.

Η Ντεκουζί πήρε μέρος στην μεσοολυμπιάδα του 1906 στην Αθήνα κατακτώντας ένα χρυσό μετάλλιο στο διπλό μεικτό. Με συμπαίκτη τον σύζυγο της Μαξ Ντεκουζί νίκησαν στον τελικό με 2-0 το ζευγάρι Μαρίνου - Σημηριώτου. Είχε πάρει μέρος και στο απλό γυναικών όπου αποκλείστηκε από την Ασπασία Μάτσα με 2-0 στον πρώτο γύρο.
Σεραφείμ Μάξιμος

Ο Σεραφείμ Μάξιμος (1899-Ιανουάριος 1962) ήταν μαρξιστής διανοούμενος, οικονομολόγος, ηγετικό στέλεχος του ΣΕΚΕ, βουλευτής του ΚΚΕ, και μια από τις σημαντικότερες φυσιογνωμίες του ελληνικού κομμουνιστικού κινήματος.
Καρακάξα

Η Καρακάξα είναι στρουθιόμορφο πτηνό της οικογενείας των Κορακιδών, που απαντά και στον ελλαδικό χώρο. Η επιστημονική ονομασία του είδους είναι "Pica pica" και περιλαμβάνει 11 υποείδη.

Στην Ελλάδα απαντά τo υποείδος "Pica pica pica" (Linnaeus, 1758).

H καρακάξα είναι από τα ευφυέστερα πτηνά. Tις τελευταίες δεκαετίες, αποτελεί για την επιστημονική κοινότητα αντικείμενο μελέτης και πειραμάτων, κατά τα οποία το πτηνό επιδεικνύει μεγάλη ικανότητα επίλυσης προβλημάτων.
Ποδής

Στην ελληνική μυθολογία με το όνομα Ποδής (ασυναίρετη μορφή: Ποδέας) είναι γνωστός ένας από τους 7 γιους του Ηετίωνα, αδελφός και της Ανδρομάχης, της συζύγου του Έκτορα. Το όνομα της μητέρας του Ποδή δεν αναφέρεται. Ο Ποδής, προσωπικός φίλος του Έκτορα, σκοτώθηκε από τον Αχιλλέα κατά την επιδρομή του τελευταίου στη Θήβη, πόλη του πατέρα του, σύμφωνα με την "Ιλιάδα" (ραψωδία Ζ), μαζί με τους έξι αδελφούς του και τον πατέρα του, αλλά στη ραψωδία Ρ (στ. 575 κ.ε.) ο Ποδής σκοτώνεται από τον Μενέλαο έξω από την Τροία. Αυτή η αντίφαση από μέρους του Ομήρου δεν έχει επιλυθεί και ίσως υποδεικνύει ότι σύμφωνα με κάποιες παραδόσεις ο Ηετίων είχε οκτώ γιους.
Γκο Α-σονγκ

Η Γκο Α-σονγκ (κορεατικά: 고아성, Χάντσα: 高我星, RR: "Go Aseong", MR: "Ko A-sŏng", 10 Αυγούστου 1992) Νοτιοκορεάτισσα ηθοποιός του κινηματογράφου και της τηλεόρασης και ερασιτέχνης φωτογράφος και ψυχολόγος. Περισσότερο είναι γνωστή για τους ρόλους στις ταινίες του Πονγκ Τσουν-χο, "The Host" (2006) και "Snowpiercer" (2013), καθώς και στο "Office" (2015).
Καζίμιες Ουιστσίνσκι

Ο Καζίμιες Ουιστσίνσκι ("Kazimierz Łyszczyński", 4 Μαρτίου 1634 στην Łyszczyce της τότε Πολωνίας – 30 Μαρτίου 1689 στη Βαρσοβία) ήταν Πολωνολιθουανός ευγενής, γαιοκτήμονας και φιλόσοφος, ο οποίος κατηγορήθηκε, δικάστηκε και εκτελέστηκε για αθεϊσμό το 1689.

Ο Ουιστσίνσκι μελετούσε για οκτώ χρόνια ως Ιησουϊτης και κατόπιν έγινε podsędek σε νομικές δίκες κατά των Ιησουϊτικων κτημάτων. Έγραψε το έργο "Περί της μη ύπαρξης του Θεού" και εκτελέστηκε ως άθεος. Η δίκη του έτυχε αρκετής κριτικής και θεωρήθηκε ως υπόθεση για την νομιμοποίηση της θρησκευτικής δολοφονίας στην Πολωνία.
Δήμος Βίνιτσα

Ο Δήμος Βίνιτσα ( ) είναι δήμος στο ανατολικό μέρος της Βόρειας Μακεδονίας. Αποτελεί μέρος της Ανατολικής Στατιστικής Περιφέρειας. Βίνιτσα ονομάζεται επίσης η πόλη στην οποία βρίσκεται η έδρα του Δήμου Βίνιτσα.
Νίκος Μανιός

Ο Νίκος Μανιός (17 Απριλίου 1947) είναι Έλληνας πολιτικός και μέλος του Ελληνικού Κοινοβουλίου.

Στις ελληνικές βουλευτικές εκλογές του Ιανουαρίου 2015 εξελέγη στο ελληνικό κοινοβούλιο με το ψηφοδέλτιο του ΣΥΡΙΖΑ στην εκλογική περιφέρεια των Κυκλάδων.
Αντώνης Μάστορας

O Αντώνης Μάστορας (6 Ιανουαρίου 1991) είναι Έλληνας αθλητής του άλματος εις ύψος. Κατάγεται από το Νέο Πετρίτσι Σερρών.

Έλαβε την τέταρτη θέση στο Ευρωπαϊκό Πρωτάθλημα Κλειστού Στίβου 2013 στο Γκέτεμποργκ και κέρδισε το χάλκινο μετάλλιο, το ίδιο έτος, στο Ευρωπαϊκό Πρωτάθλημα U23 στο Τάμπερε.
Γιεγκεμέν Καζακστάν

Η Γιεγκεμέν Καζακστάν (, [iɘɡiɘˈmiɘn qɑzɑqˈstɑn], "Κυρίαρχο Καζακστάν") είναι μια ελεγχόμενη από την κυβέρνηση εφημερίδα στη καζακική γλώσσα εφημερίδα που εκδίδεται από το Καζακστάν. Εκδόθηκε για πρώτη φορά στις 17 Δεκεμβρίου 1919. Η εφημερίδα ξεκίνησε από το υπουργείο πληροφοριών και τη δημόσια συμφωνία.
Ναφισατού Τιάμ

Η Ναφισατού Τιάμ (γενν. 19 Αυγούστου 1994) είναι Βελγίδα αθλήτρια του στίβου. Γεννήθηκε στο Βέλγιο από Βελγίδα μητέρα και Σενεγαλέζο πατέρα.

Ασχολείται με το έπταθλο. Στο Ευρωπαϊκό Πρωτάθλημα της Λωζάνης κατέκτησε το χάλκινο μετάλλιο.

Στους Ολυμπιακούς Αγώνες 2016 στο Ρίο στέφθηκε ολυμπιονίκης. Στο Παγκόσμιο Πρωτάθλημα Στίβου 2017 στο Λονδίνο κατέκτησε το χρυσό μετάλλιο.

Το 2017 αναδείχθηκε καλύτερη αθλήτρια της χρονιάς από την IAAF.
Νικόλαος Στένο

Ο Νικόλαος Στένο (Δανικά: "Niels Steensen," Λατινικά: "Nicolaus Steno" ή "Nicolaus Stenonius," 11 Ιανουαρίου 1638 – 5 Δεκεμβρίου 1686 ήταν Δανός επιστήμονας, πρωτοπόρος στην ανατομία και στην γεωλογία όπου έγινε Καθολικός επίσκοπος. Ο Στένο εκπαιδεύτηκε στα κλασικά κείμενα της επιστήμης. Ωστόσο, το 1659, αμφισβήτησε σθεναρά την μέχρι τότε αποδεκτή γνώση για τον φυσικό κόσμο. Ειδικότερα, αμφισβήτησε τις εξηγήσεις για την παραγωγή των δακρύων, την ιδέα ότι τα απολιθώματα φυτρώνουν μέσα στο έδαφος και για τον τρόπο σχηματισμού των πετρωμάτων. Οι έρευνές του και τα συμπεράσματά του για τα απολιθώματα και τα πετρώματα, οδήγησαν τους μελετητές να τον θεωρούν έναν από τους ιδρυτές της σύγχρονης στρωματογραφίας και της σύγχρονης γεωλογίας. Γεννήθηκε σε μια λουθηρανική οικογένεια και μεταστράφηκε στον καθολικισμό το 1667. Μετά τη μεταστροφή του, το ενδιαφέρον του για τις φυσικές επιστήμες γρήγορα εξασθένισε, δίνοντας προτεραιότητα στην θεολογία. Στις αρχές του 1675, αποφάσισε να γίνει ιερέας. Τέσσερις μήνες μετά, χειροτονήθηκε στον καθολικό κλήρο το Πάσχα του 1675. Ως κληρικός, αργότερα χειροτονήθηκε επίσκοπος της Τιτόπολης από τον Πάπα Ιννοκέντιο IA΄. Ο Στένο, διαδραμάτισε ενεργό ρόλο στην αντιμεταρρύθμιση στη Βόρεια Γερμανία. Η διαδικασία αγιοκατάταξής του ξεκίνησε το 1938. Έγινε όσιος ("Beata") από τον Πάπα Ιωάννη Παύλο Β ' το 1988.
Μητροπολιτική Πόλη της Βενετίας

Η Μητροπολιτική Πόλη της Βενετίας (Ιταλικά : "Citta Metropolitana di Venezia") είναι μία Μητροπολιτική Πόλη της Ιταλίας στην Ιταλική Περιφέρεια Βένετο, πρωτεύουσα της είναι η Βενετία. Η Μητροπολιτική Πόλη της Βενετίας αντικατέστησε την Επαρχία της Βενετίας, περιέχει την πόλη της Βενετίας και άλλες 43 κοινότητες. Δημιουργήθηκε για πρώτη φορά με κυβερνητική μεταρρύθμιση (2010) και αναγνωρίστηκε με νόμο (15 Ιουνίου 2015), η Μητροπολιτική πόλη διοικείται από το Μητροπολιτικό συμβούλιο και τον Μητροπολιτικό δήμαρχο, πρώτος δήμαρχος εξελέγη ο Λουίτζι Μπρουνιάρο.
Τάγμα του Πρίγκηπα Γιάροσλαβ του Σοφού

μικρογραφία|247x247εσ|Τάγμα του Πρίγκηπα Γιάροσλαβ του Σοφού
Το Τάγμα του Πρίγκηπα Γιάροσλαβ του Σοφού () είναι ένα βραβείο στην Ουκρανία. Απονέμεται σε πρόσωπα για ξεχωριστές υπηρεσίες στο κράτος και πολίτες της Ουκρανίας. Ιδρύθηκε στις 23 Αυγούστου 1995 από τον Πρόεδρο της Ουκρανίας, Λεονίντ Κούτσμα.

Απονέμεται σε πέντε βαθμίδες. Έχει μια μπλε κορδέλα με μια κίτρινη λωρίδα σε κάθε άκρη.
Μοχάμεντ Μπεν Αχμέντ Αμπντελγκανί

Ο Μοχάμεντ Μπεν Αχμέντ Αμπντελγκανί (18 Μαρτίου 1927 – 22 Σεπτεμβρίου 1996, ) ήταν πρωθυπουργός της Αλγερίας υπό τον Πρόεδρο Τσαντλί Μπεντζεντίντ από τις 8 Μαρτίου 1979 έως τις 22 Ιανουαρίου 1984. Προηγουμένως η θέση είχε καταργηθεί το 1963. 

Γεννήθηκε στη Μαρνιά, και προσχώρησε στην Ειδική Οργάνωση του Μεσαλί Χατζ. Κατά τη διάρκεια του Πολέμου της Αλγερίας ενεπλάκη σε επιχειρήσεις διείσδυσης στα γαλλικά οχυρά κατά μήκος των συνόρων. Δεν ενεπλάκη στη ρήξη με το Εθνικό Απελευθερωτικό Μέτωπο και ανήλθε στον βαθμό του λοχαγού στον Εθνικό Απελευθερωτικό Στρατό. Μετά την ανεξαρτησία της Αλγερίας, διατήρησε τη θέση του στον Αλγερινό Στρατό και διοίκησε την 1η Στρατιωτική Περιοχή στη Μπλιντά από το 1962, την 4η Στρατιωτική Περιοχή στην Ουάργκλα από το 1965 και τη 2η Στρατιωτική Περιοχή στο Οράν από το 1967. 

Υπήρξε πιστός του Χουαρί Μπουμεντιέν και το 1965 διορίστηκε μέλος του Επαναστατικού Συμβουλίου. Μετά από αξιολόγηση των ικανοτήτων του Αμπντελγκανί, ο Μπουμεντιέν τον όρισε υπεύθυνο σε σημαντικές υποχρεώσεις. Οργάνωσε τη συμβολική παράταξη των αλγερινών στρατευμάτων προς υποστήριξη των Αράβων συμμάχων μετά τον Πόλεμο του Οκτωβρίου το 1973. 

Μετά τον θάνατο του Αχμέντ Μεντεγκρί, ο Αμπντελγκανί υπηρέτησε ως υπουργός εσωτερικών από το 1975 έως το 1979. Τον Οκτώβριο του 1975 ο Μπουμεντιέν τον απέστειλε στη Μαδρίτη σε μία απόπειρα να αποτρέψει την υπογραφή των Συμφωνιών της Μαδρίτης, οι οποίες παραχωρούσαν τη Δυτική Σαχάρα εξ ημισείας σε Μαρόκο και Μαυριτανία. 

Ο Τσαντλί Μπεντζεντίντ σε μία συλλογική και σημαντική κίνηση τον επέλεξε ως πρώτο πρωθυπουργό της προεδρίας του, τον Μάρτιο του 1979. Σκοπός του ήταν η συμφιλίωση με τη φατρία του Μπουμεντιέν. Ο Αμπντελγκανί ήταν ο πρώτος πρωθυπουργός της χώρας του μετά το 1962. Παρέμεινε στη θέση του μέχρι τον Ιανουάριο του 1984, διατηρώντας το ρεκόρ του μακροβιότερου πρωθυπουργού της Αλγερίας μέχρι το 2017. Μετά την αντικατάστασή του από τον Αμπντελχαμίντ Μπραχίμι διετέλεσε υπουργός προεδρίας μέχρι το 1988. Πέθανε στο Αλγέρι.
Πρόεδρος του Μαυροβουνίου

Ο Πρόεδρος του Μαυροβουνίου (μαυροβουνιακά: "Predsjednik Crne Gore", "Predśednik Crne Gore") είναι ο αρχηγός κράτους του Μαυροβουνίου. Το Γαλάζιο Παλάτι στην Τσέτινιε αποτελεί την επίσημη κατοικία του προέδρου. Η θητεία του είναι πενταετής και εκλέγεται από τον λαό. Σημερινός πρόεδρος είναι ο Μίλο Τζουκάνοβιτς, από το 2018.
Σούπερ Λίγκα 2018–19

Η Σούπερ Λίγκα 2018–19 (γνωστή και ως Super League Σουρωτή για εμπορικούς λόγους) ήταν το ελληνικό πρωτάθλημα ποδοσφαίρου της περιόδου 2018-19, το 60ο πρωτάθλημα που διεξήχθη σε μορφή εθνικής κατηγορίας, το 40ο από καταβολής του επαγγελματικού ποδοσφαίρου και το 13ο με την ονομασία Σούπερ Λίγκα. Μετείχαν 16 σύλλογοι, όσοι κατέλαβαν την 1η έως και τη 14η θέση της προηγούμενης διοργάνωσης και οι 2 πρώτοι της Φούτμπολ Λιγκ 2017–18.

Ο Παναθηναϊκός ξεκίνησε με -6 βαθμούς, καθώς η δευτεροβάθμια επιτροπή της ΕΠΟ απέρριψε οριστικά το αίτημα του για αδειοδότηση, ενώ είχε σημαντικούς περιορισμούς στις μεταγραφές. Η προηγούμενα ισχύουσα διάταξη προέβλεπε τον υποβιβασμό στην αμέσως επόμενη κατηγορία για τις μη αδειοδοτούμενες ΠΑΕ, όμως -κατόπιν και πιέσεων του ΠΑΟ- αποφασίστηκε σε συνεδρίαση της Ολομέλειας της Σούπερ Λιγκ τον Μάιο του 2018 η απαλοιφή του υποβιβασμού από τις προβλεπόμενες ποινές. Ο ΠΑΟΚ ξεκίνησε με -2 βαθμούς, λόγω του περιστατικού της εισβολής παραγόντων του ΠΑΟΚ με επικεφαλής τον πρόεδρό του Ιβάν Σαββίδη στον αγωνιστικό χώρο στον αγώνα με την ΑΕΚ στο προηγούμενο πρωτάθλημα.

Πρωταθλητής αναδείχθηκε ο ΠΑΟΚ για 3η φορά στην ιστορία του, κατακτώντας το πρωτάθλημα με νέο ρεκόρ αήττητου (26-4-0), ξεπερνώντας το προηγούμενο ρεκόρ του Παναθηναϊκού από τη σεζόν 1963-64 (24-6-0).

Ο ΟΦΗ εξασφάλισε την παραμονή του στη Σούπερ Λιγκ ύστερα από διπλούς αγώνες μπαράζ με τη δευτεραθλήτρια της Φούτμπολ Λιγκ ομάδα του Πλατανιά Χανίων.
Ζαν-Ανρί Σεάν

Ο Ζαν-Ανρί Σεάν (Jean-Henry Céant, γεννήθηκε στις 27 Σεπτεμβρίου 1956) είναι Αϊτινός πολιτικός και πρωθυπουργός της χώρας του από τον Σεπτέμβριο του 2018 ως τις 21 Μαρτίου 2019.
Ηλίας Καντζιλιέρης

Ο γλύπτης Ηλίας Καντζιλιέρης γεννήθηκε το 1947 στην Αρτεμισία Καλαμάτας (Οικογένεια Καντζιλιέρη) και έζησε στην Καλαμάτα, Αρτεμισία, Αθήνα και Λυγουριό Ναυπλίας. Πέθανε το 2000
Ήταν ενεργό μέλος του Επιμελητηρίου Εικαστικών Τεχνών Ελλάδος και ιδρυτικό μέλος του Συλλόγου Γλυπτών.

Σπούδασε γλυπτική στην Ανώτατη Σχολή Καλών Τεχνών της Αθήνας από το 1967, στο εργαστήριο του Γιάννη Παππά. Αποφοίτησε το 1971 με πτυχίο καλλιτεχνικών σπουδών και έπαινο. Τελειόφοιτος εργάζεται κοντά στον Βασίλη Βασιλειάδη με ανάγλυφα σε σκηνικά στην Επίδαυρο. Συνεχίζει τις σπουδές του με υποτροφία του ΕΟΜΜΕΧ στην στη Ρώμη (1974-75) στο εργαστήριο του .

Από το 1977 δίδαξε στη Σιβιτανίδειο Σχολή ελεύθερο σχέδιο, στο τμήμα διακόσμησης, ενώ παράλληλα εργαζόταν ως ελεύθερος επαγγελματίας.
Μάρια Κοτάρμπα

Η Μάρια Κοτάρμπα (πολωνικά: "Maria Kotarba") (4 Σεπτεμβρίου 1907 - 30 Δεκεμβρίου 1956) ήταν μεταφορέας στο πολωνικό κίνημα αντίστασης, η οποία μετέφερε λαθραία παράνομα μηνύματα και προμήθειες μεταξύ των τοπικών αντιστασιακών ομάδων. Συνελήφθη, βασανίστηκε και ανακρίθηκε από τη Γκεστάπο ως πολιτική κρατούμενος, πριν φυλακιστεί στο Τάρνουφ και στη συνέχεια απελαθεί στο Άουσβιτς στις 6 Ιανουαρίου 1943. Η Μαρία Κοτάρμπα αναγνωρίστηκε ως Δίκαιος των Εθνών από το Γιαντ Βασσέμ στις 18 Σεπτεμβρίου 2005 για τη διακινδύνευση της ζωή της για να σώσει τη ζωή Εβραίων κρατουμένων σε δύο ναζιστικά στρατόπεδα συγκέντρωσης.
Supercell

Η Supercell Oy είναι μια φινλανδική εταιρεία ανάπτυξης παιχνιδιών για κινητά με έδρα το Ελσίνκι της Φινλανδίας . Ιδρύθηκε τον Μάιο του 2010, το πρώτο παιχνίδι της εταιρείας ήταν ένα παιχνίδι που παιζόταν από φυλλομετρητή, το "Gunshine.net" και μετά την κυκλοφορία του το 2011, η Supercell άρχισε να αναπτύσσει παιχνίδια για κινητές συσκευές. Έκτοτε, η εταιρεία κυκλοφόρησε πλήρως πέντε παιχνίδια για κινητά: "Hay Day", "Clash of Clans", "Boom Beach", "Clash Royale" και "Brawl Stars", τα οποία είναι παιχνίδια «fast-paced» freemium και ήταν πολύ επιτυχημένα για την εταιρεία, τα δύο πρώτα που δημιουργούν έσοδα 2,4 εκατομμυρίων δολαρίων την ημέρα το 2013. 

Μετά την ταχεία ανάπτυξή της, η Supercell άνοιξε επιπλέον γραφεία στο Τόκιο, τη Σαγκάη, το Σαν Φρανσίσκο και τη Σεούλ . Το 2016 η εταιρεία εξαγοράστηκε από την κινεζική εταιρεία ομίλου Tencent, με ποσοστό 81,4% στην εταιρεία αξίας 10,2 δισεκατομμυρίων δολαρίων.
Apple Watch

__ΧΩΡΙΣΠΠ__
μικρογραφία|Apple Watch Series 6
Το Apple Watch είναι μια σειρά έξυπνων ρολογιών που παράγονται από την Apple Inc. Έχουν δυνατότητες παρακολούθησης υγείας, μέτρησης καρδιακών παλμών, κλήσης και άλλα.

Το πρώτο Apple Watch κυκλοφόρησε τον Απρίλιο του 2015 και έγινε γρήγορα το smartwatch με τις περισσότερες πωλήσεις: 4,2 εκατομμύρια πωλήθηκαν το δεύτερο τρίμηνο του 2015, και εκτιμάται ότι περισσότερα από 100 εκατομμύρια άτομα χρησιμοποιούν ένα Apple Watch από το 2021. Η Apple εισάγει νέες γενιές του Apple Watch με βελτιωμένα εσωτερικά εξαρτήματα κάθε Σεπτέμβριο—κάθε νέο ρολόι έχει την προσθήκη «Series» στο όνομά του, με ελάχιστες εξαιρέσεις. 

Κάθε γενιά (series) έχει πωληθεί αρχικά σε πολλές παραλλαγές που καθορίζονται από το υλικό, το χρώμα και το μέγεθος του περιβλήματος του ρολογιού (εκτός από τα οικονομικά ρολόγια, Series 1 και SE, που είναι διαθέσιμα μόνο σε αλουμίνιο). Από τη Series 3, υπάρχει δυνατότητα επιλογής υλικού και συνδεσιμότητα LTE. Προσφέρονται επίσης παραλλαγές ρολογιών σε αλουμίνιο με την επωνυμία Nike και σε ανοξείδωτο χάλυβα με την επωνυμία Hermès. 

Το Apple Watch λειτουργεί κυρίως σε συνδυασμό με το iPhone του χρήστη για λειτουργίες όπως η διαμόρφωση του ρολογιού και ο συγχρονισμός δεδομένων με εφαρμογές iPhone, αλλά μπορεί να συνδεθεί και ξεχωριστά σε ένα δίκτυο Wi-Fi για ορισμένους σκοπούς, όπως βασικές επικοινωνίες και ροή ήχου. Τα μοντέλα που είναι εξοπλισμένα με LTE μπορούν να συνδεθούν ανεξάρτητα σε ένα δίκτυο κινητής τηλεφωνίας, συμπεριλαμβανομένων των κλήσεων, γραπτών μηνυμάτων και της εγκατάστασης εφαρμογών για κινητά, μειώνοντας ουσιαστικά την ανάγκη για iPhone μετά την αρχική σύζευξη. Το παλαιότερο μοντέλο iPhone που είναι συμβατό με οποιοδήποτε δεδομένο Apple Watch εξαρτάται από την έκδοση του λογισμικού συστήματος που είναι εγκατεστημένο σε κάθε συσκευή. Από τον Σεπτέμβριο του 2020, τα νέα Apple Watches έρχονται με προεγκατεστημένο το watchOS 7 και απαιτούν ένα iPhone με iOS 14, το οποίο είναι διαθέσιμο σε iPhone 6S ή μεταγενέστερη έκδοση.
Κατηγορία:Apple
Όπερα της Βαστίλης

Η Όπερα της Βαστίλης (γαλλ. "Opéra Bastille") είναι σύγχρονο λυρικό θέατρο (όπερα) στο 12ο Δημοτικό Διαμέρισμα του Παρισιού. Εγκαινιάσθηκε το 1989 ως ένα από τα "Grands Travaux" του Φρανσουά Μιτεράν, και είναι πλέον η μεγάλη σκηνή της Εθνικής Όπερας του Παρισιού, του κυριότερου οργανισμού όπερας της Γαλλίας, με τη μικρή να είναι το Παλαί Γκαρνιέ του 19ου αιώνα.

Σχεδιασμένη από τον Ουρουγουανό αρχιτέκτονα Κάρλος Οτ, η όπερα βρίσκεται στην Πλατεία της Βαστίλης, από όπου και το όνομά της. Η μεγάλη αίθουσά της έχει χωρητικότητα 2.700 θεατών, ενώ υπάρχει και το «Αμφιθέατρο της Βαστίλης» 500 θέσεων από κάτω, μια αίθουσα συναυλιών.
Φραγκολεβαντίνοι

Φραγκολεβαντίνοι ή απλώς λεβαντίνοι (τουρκικά: "levantenler") ονομάζονταν οι δυτικοί από την Ευρώπη και αργότερα και την Αμερική που είχαν μεταναστεύσει και ζούσαν μόνιμα στην Οθωμανική Αυτοκρατορία για οικονομικούς και κυρίως εμπορικούς λόγους. Οι φραγκολεβαντίνοι σταδιακά αυξήθηκαν σε πληθυσμό και πλούτισαν λόγω των διομολογήσεων, οι οποίες έδιναν σε υπηκοόυς δυτικών χωρών σημαντικές διευκολύνσεις στο εμπόριο και παραχώρηση προστασίας, με καθεστώς ετεροδικίας. Η πρώτη φορά που δόθηκε διομολόγηση ήταν το 1535 από τον Σουλεϊμάν τον Μεγαλοπρεπή στο Γάλλο βασιλιά Φραγκίσκο τον Α΄.

Οι πρώτοι φραγκολεβαντίνοι ήταν κυρίως Ιταλοί και Γάλλοι έμποροι (εξ ου και το όνομα) αλλά όσο δίνονταν περισσότερες διομολογήσεις σταδιακά άρχιζαν να εγκαθίστανται Άγγλοι, Αυστριακοί, Ολλανδοί, Αμερικάνοι και άλλοι, καθώς και Ρωμιοί κοσμοπολίτες που επαναπατρίζονταν. Οι φραγκολεβαντίνοι ανήκαν στην άρχουσα τάξη της Οθωμανικής Αυτοκρατορίας και ήταν συγκεντρωμένοι κυρίως στα κοσμοπολίτικα λιμάνια της Ανατολής όπως τη Κωνσταντινούπολη, τη Σμύρνη, την Αλεξάνδρεια και τη Βυρητό. Ιδιαίτερα από τα χρόνια του τανζιμάτ μέχρι την εδραίωση της Τουρκικής Δημοκρατίας (1839-1923) απολάμβαναν αναρίθμητα προνόμια και οφέλη. Οι λεβαντίνοι συνήθως συγκεντρώνονταν στους δικούς τους μαχαλαδες, που ονομάζονταν "φραγκομαχαλάδες", με αποτέλεσμα σήμερα τόσο στην Τουρκία όσο και στην Ελλάδα να υπάρχουν σε πολλές πόλεις συνοικίες με αυτό το όνομα. Οι λεβαντίνοι έχουν αφήσει πίσω τους, ιδιαίτερα στις πόλεις που προαναφέρθηκαν, πολλά κτίρια σπουδαίας αρχιτεκτονικής αξίας. Όταν η Μεγάλη Βρετανία κατέλαβε την Παλαιστίνη κατά την τελευταία φάση του Πρώτου Παγκόσμιου Πολέμου, μερικοί από τους νέους κυβερνήτες προσάρμοσαν τον όρο Λεβαντίνοι υποτιμητικά, αναφερόμενοι στους κατοίκους μικτής αραβικής και ευρωπαϊκής καταγωγής και στους Ευρωπαίους (συνήθως Γάλλους, Ιταλούς, ή Έλληνες) που «είχαν γίνει ιθαγενείς» και είχαν υιοθετήσει τοπικές ενδυμασίες και έθιμα.

Οι φραγκολεβαντίνοι προσπάθησαν να προστατέψουν τα προνόμια που απολάμβαναν υπό οθωμανικό καθεστώς τόσο από τους Έλληνες όσο και από τους Νεότουρκους. Τα επόμενα χρόνια σταδιακά μετανάστευσαν από τις πρώην Οθωμανικές χώρες η αφομοιώθηκαν. Σήμερα ο όρος είναι κυρίως ιστορικός και δε χρησιμοποιείται για τις σύγχρονες κοινότητες Ευρωπαίων μεταναστών στην Ανατολή. Ορισμένοι από τους απόγονους των Λεβαντίνων συνεχίζουν να ζουν στην Κωνσταντινούπολη (ως επί το πλείστον στις περιοχές Μπέηογλου [Beyoğlu] (Πέραν) και Νισάντασι [Nişantaşı]) και στη Σμύρνη (ως επί το πλείστον στις περιοχές του Μπουρνόβα [Bornova] και του Βουτζά [Buca]).
Μαρίνα Μπερλουσκόνι

Η Μαρίνα Μπερλουσκόνι (ιταλικά: Maria Elvira Berlusconi), (Μιλάνο, 10 Αυγούστου 1966) είναι Ιταλίδα επιχειρηματίας, πρόεδρος της Fininvest και του εκδοτικού οίκου Mondadori Editore. Είναι η μεγαλύτερη κόρη του Ιταλού επιχειρηματία και πολιτικού Σίλβιο Μπερλουσκόνι.
Ντανιέλ Πασαρέλα

Ο Ντανιέλ Πασαρέλα ("Daniel Passarella", γεννήθηκε 5 Μαΐου 1953) είναι Αργεντινός πρώην διεθνής ποδοσφαιριστής ο οποίος αγωνιζόταν ως κεντρικός αμυντικός και επίσης έχει διατελέσει προπονητής των εθνικών ομάδων της Αργεντινής και της Ουρουγουάης. Από τους κορυφαίους στη θέση του όλων των εποχών, ήταν αρχηγός της εθνικής Αργεντινής η οποία κατέκτησε το Παγκόσμιο Κύπελλο του 1978.
Πύργος Eurosky

Ο Πύργος Eurosky είναι ουρανοξύστης που έχει τη διάκριση ότι είναι το υψηλότερο κτίσμα στη Ρώμη, το μόνο υψηλότερο από τη Βασιλική του Αγίου Πέτρου στο Βατικανό. Είναι επίσης ένα από τα υψηλότερα κτήρια κατοικίας σε ολόκληρη την Ιταλία.

Ο Πύργος έχει ύψος 155 μέτρα (120 χωρίς την κεραία) και βρίσκεται στη συνοικία κατοικιών Τορρίνο (Torrino), δίπλα στην περιοχή EUR. Σχεδιάστηκε από τον αρχιτέκτονα Φράνκο Πουρίνι (γενν. 1941), που άντλησε έμπνευση και από τους μεσαιωνικούς πύργους της παλαιάς πόλεως της Ρώμης, όπως είναι ο Τόρρε ντελε Μιλίτσιε. Η κατασκευή του άρχισε το 2010, ολοκληρώθηκε το 2012 και εγκαινιάσθηκε το 2013. Διαθέτει 30 ορόφους συν δύο υπόγεια επίπεδα, ενώ το εμβαδό όλων των ορόφων ανέρχεται σε 800 χιλιάδες τετραγωνικά μέτρα. Εκτός από διαμερίσματα κατοικίας, φιλοξενεί και γραφεία. Βρίσκεται κοντά στον παρόμοιου ύψους Πύργο Europarco (120 μέτρα).
Σρέμπρνιτσα

Η Σρέμπρνιτσα (σερβικά κυριλλικά: ) είναι ποταμός της Σερβίας. Το μήκος του είναι της τάξεως των 12 χμ..

Η Σρέμπρνιτσα, η οποία κυλά εντός του Δήμου του Στράγκαρι, ανήκει στη λεκάνη απορροής της Μαύρης Θάλασσας.
Δήμος Πλάσνιτσα

Ο Δήμος Πλάσνιτσα ( ) είναι δήμος στο δυτικό μέρος της Βόρειας Μακεδονίας. Αποτελεί μέρος της Νοτιοδυτικής Στατιστικής Περιφέρειας. Πλάσνιτσα ονομάζεται επίσης το χωριό στο οποίο βρίσκεται η έδρα του Δήμου Πλάσνιτσα.
Αλβανική Διακήρυξη της Ανεξαρτησίας

Η Αλβανική Διακήρυξη της Ανεξαρτησίας ( ή Deklarata e Pavarësisë) ήταν η διακήρυξη της ανεξαρτησίας της Αλβανίας από την Οθωμανική Αυτοκρατορία. Η Ανεξάρτητη Αλβανία ανακηρύχθηκε στον Αυλώνα στις 28 Νοεμβρίου 1912. Έξι ημέρες αργότερα, η συνέλευση του Αυλώνα σχημάτισε την πρώτη κυβέρνηση της Αλβανίας, της οποίας ηγούνταν ο Ισμαήλ Κεμάλ και η Γερουσία (Pleqnia). 

Η επιτυχία της αλβανικής εξέγερσης του 1912 έστειλε ένα ισχυρό μήνυμα στις γειτονικές χώρες πως η Οθωμανική Αυτοκρατορία ήταν αδύναμη. Το Βασίλειο της Σερβίας αντιτάχθηκε στο σχέδιο για τη δημιουργία αλβανικού βιλαετίου, προτιμώντας τον διαμοιρασμό του ευρωπαϊκού εδάφους της Οθωμανικής Αυτοκρατορίας μεταξύ των τεσσάρων Βαλκάνιων συμμάχων. Οι σύμμαχοι σχεδίαζαν την κατανομή του ευρωπαϊκού εδάφους της Οθωμανικής Αυτοκρατορίας μεταξύ τους και εν τω μεταξύ το έδαφος που κατακτήθηκε κατά τον Α΄ Βαλκανικό Πόλεμο συμφωνήθηκεε να έχει το καθεστώς της Συγκυριαρχίας. Αυτός ήταν ο λόγος που ο Ισμαήλ Κεμάλ συγκάλεσε ένα Παναλβανικό Συνέδριο στον Αυλώνα.
Γιώργος Κύρτσος

Ο Γιώργος Κύρτσος (Αθήνα, 4 Ιουνίου 1952) είναι Έλληνας πολιτικός, μέλος της Νέας Δημοκρατίας, δημοσιογράφος και συγγραφέας. 

Διετέλεσε συντάκτης και αργότερα διευθυντής της εφημερίδας "Ελεύθερος Τύπος". Επιπλέον, ήταν συνιδρυτής της εφημερίδας City Press, ενώ έκανε και το City 106.1 Της Θεσσαλονίκης μαζί με το Νίκο Μπενόπουλο, μια δωρεάν εφημερίδα που έκανε την πρώτη της εμφάνιση στους σταθμούς μετρό της Αθήνας στις 4 Ιουνίου 2003. 

Στις ευρωεκλογές του 2014 εξελέγη στο Ευρωπαϊκό Κοινοβούλιο με τη Νέα Δημοκρατία στην Ομάδα του Ευρωπαϊκού Λαϊκού Κόμματος. Είναι μέλος της αντιπροσωπείας για τις σχέσεις με την Κοινοβουλευτική Συνέλευση του ΝΑΤΟ και την Επιτροπή Οικονομικών και Νομισματικών Θεμάτων.

Επανεξελέγη στις ευρωεκλογές του 2019. Είναι μέλος της Επιτροπής Οικονομικής και Νομισματικής Πολιτικής και της Αντιπροσωπείας για τις σχέσεις με την Αραβική Χερσόνησο.
Μοναστήρι της Ζάοβα

Το Μοναστήρι της Ζάοβα (σερβικά κυριλλικά: , σερβικά λατινικά: ) είναι σερβικό ορθόδοξο μοναστήρι στην Τοπόνιτσα, εντός του Διαμερίσματος του Μπρανίτσεβο και εντός του Δήμου του Μάλο Τσρνίτσε, στη Σερβία. Είναι καταγεγραμμένο εντός του καταλόγου των προστατευόμενων πολιτισμικών μνημείων της Δημοκρατίας της Σερβίας (n° SK 572).
Μοναστήρι του Μέσιτς

Το Μοναστήρι του Μέσιτς (σερβικά κυριλλικά: , σερβικά λατινικά: ) είναι σερβικό ορθόδοξο μοναστήρι στα βόρεια της Σερβίας, στο Μέσιτς, εντός του Δήμου του Βρσατς και εντός της Επαρχίας της Βοϊβοντίνα. Υπάγεται στην Επαρχία του Μπάνατ και είναι καταγεγραμμένο εντός του καταλόγου των μνημείων εξαιρετικής σημασίας της Δημοκρατίας της Σερβίας (n° SK 1020).
Ο Δράκος του Ντίσελντορφ

To Ο Δράκος του Ντίσελντορφ (πρωτότυπος τίτλος: "M – Eine Stadt sucht einen Mörder" ή, απλά, Μ) είναι γερμανική θρίλερ δραματική ταινία του 1931, σε σκηνοθεσία Φριτς Λανγκ. Το σενάριο γράφτηκε από την Τέα φον Χάρμπου, σε συνεργασία με τον Λανγκ, το οποίο βασίστηκε σε ένα άρθρο του Έγκον Γιάκομπσον, για τον κατά συρροή δολοφόνο, Πέτερ Κούρτεν. Στην ταινία πρωταγωνιστεί ο Ούγγρος ηθοποιός Πίτερ Λόρε, του οποίου είναι και ο πρώτος μεγάλος του ρόλος. Επίσης, η ταινία είναι η πρώτη ομιλούσα του σκηνοθέτη. Η συγκεκριμένη ταινία θεωρείται μία από τις καλύτερες του Λανγκ, καθώς και μία από τις σπουδαιότερους του γερμανικού και του παγκόσμιου κινηματογράφου. 

Η πλοκή της ταινίας περιστρέφεται γύρω από τη ζωή ενός σίριαλ κίλερ. Η παραγωγή της ταινίας ξεκίνησε δειλά από το 1930, αλλά δεν μπόρεσε να βρει στούντιο να τη γυρίσει, καθότι πολλοί από το Ναζιστικό Κόμμα, θεώρησαν πως ο πρωταγωνιστής τους απεικονίζει, οι οποίοι μόλις άκουσαν την πλοκή, άλλαξαν γνώμη αφού πρώτα είχαν βασιστεί μόνο από τον τίτλο της. Η ταινία γυρίστηκε μέσα σε έξι εβδομάδες, στα στούντιο της Staaken Zeppelinhalle. Ο Λανγκ, πριν ξεκινήσει τα γυρίσματα είχε επισκεφθεί ψυχιατρική κλινική, ώστε να δει από κοντά κάποιους δολοφόνους παιδιών, ώστε να αποτυπώσει καλύτερα τον πρωταγωνιστή του. Καθότι, η πρώτη ομιλούσα του Λανγκ, ο σκηνοθέτης πειραματίστηκε με τη νέα τεχνολογία, κι αυτή ήταν μία από τις πρώτες ταινίες που χρησιμοποίησαν τη τεχνική της όπερας λαϊτμοτίφ. 

Η πρεμιέρα της ταινίας έγινε στο Βερολίνο στις 11 Μαΐου του 1931, στο UFA-Palast am Zoo, σε μία εκδοχή που διαρκούσε 117 λεπτά. Στο Αρχείο Κινηματογράφου, πλέον υπάρχουν 96 λεπτά από το αυθεντικό φιλμ. Το 2000, το Ολλανδικό Μουσείο Κινηματογράφου, επεξεργάστηκε την ταινία και κυκλοφόρησε μια έκδοση 109 λεπτών. Το 1933, η ταινία είχε κυκλοφορήσει και στις ΗΠΑ. Κατά την αρχική του κυκλοφορία το έργο απέσπασε ανάμεικτες κριτικές, όμως με την πάροδο του χρόνου, πολύ θετικές. Το 1940, σκηνή της ταινίας χρησιμοποιήθηκε από τους Ναζί, στην προπαγανδιστική ταινία τους "Der ewige Jude". Το 1951, κυκλοφόρησε αμερικανικό remake της ταινίας. Το έργο έχει διασκευαστεί έκτοτε τόσο στο ραδιόφωνο όσο και στο θέατρο. Ο Λανγκ είχε πει, πως αυτή είναι η αγαπημένη του ταινία.
It's Okay to Not Be Okay

Το It's Okay to Not Be Okay (κορεατικά: 사이코지만 괜찮아, "Saikojiman gwaenchana") είναι μια ρομαντική τηλεοπτική σειρά της Νότιας Κορέας του 2020 με πρωταγωνιστές τους Κιμ Σου-γιουν και Σέο Γε-τζι. Η σειρά αφηγείται μια ασυνήθιστη ρομαντική ιστορία μεταξύ δύο ανθρώπων που καταλήγουν να θεραπεύουν ο ένας τον άλλον τις συναισθηματικές και ψυχολογικές πληγές. Προβλήθηκε στο tvN κάθε Σάββατο και Κυριακή στις 21:00 (KST) χρονικό διάστημα από 20 Ιουνίου έως 9 Αυγούστου 2020 για 16 επεισόδια. Η σειρά είναι διαθέσιμη παγκοσμίως στο Netflix.
Άξονας του Κακού

Η φράση «Άξονας του Κακού» (αγγλικά: Axis of Evil) αναφέρθηκε για πρώτη φορά από τον πρόεδρο των ΗΠΑ Τζορτζ Μπους με την ευκαιρία του εορτασμού της Ένωσης στις 29 Ιανουαρίου 2002. Αναφέρεται σε μια υποθετική συνωμοσία κρατών υπέρ της διεθνούς τρομοκρατίας και συμμετέχει στην ανάπτυξη όπλων μαζικής καταστροφής. Τα έθνη που ανέφερε ρητά ο Μπους με την ευκαιρία αυτή ήταν το Ιράκ, το Ιράν και η Βόρεια Κορέα..

Η ομιλία πραγματοποιήθηκε λίγο περισσότερο από τέσσερις μήνες μετά τις επιθέσεις της 11ης Σεπτεμβρίου και λίγο περισσότερο από ένα χρόνο πριν από την «εισβολή στο Ιράκ» από τις Ηνωμένες Πολιτείες και τους συμμάχους της (Μάρτιος 2003). Ο «Άξονας του κακού» εμφανίζεται ως ένωση δύο άλλων εκφράσεων γνωστών στους Αμερικανούς, τις δυνάμεις του Άξονα (δηλαδή των Ιταλών, των Γερμανών και των Ιαπωνών στον Β' Παγκόσμιο Πόλεμο) και την «Αυτοκρατορία του κακού» (δηλαδή τη Σοβιετική Ένωση στην ορολογία που εισήγαγε ο Ρόναλντ Ρέιγκαν).
Ιωάννης Αμβροσίου

Ο Ιωάννης Αμβροσίου (γενν. 1794) ήταν Έλληνας έμπορος στην Οδησσό, μέλος της Φιλικής Εταιρείας και πολιτικός παράγοντας στην πρώτη περίοδο της Ελληνικής Επαναστάσεως του 1821.

Ο Αμβροσίου γεννήθηκε στο χωριό Δροβολοβό των Καλαβρύτων. Νεός ακόμη μετανάστευσε στην Οδησσό σε αναζήτηση εργασίας και γρήγορα εξελίχθηκε σε έναν από τους σημαντικούς εμπόρους της πόλεως. Παραλλήλως διατηρούσε επικοινωνία αλληλογραφίας με τον Ιωάννη Καποδίστρια, τον Αλέξανδρο Υψηλάντη και την Οικογένεια Κουντουριώτη. Υπήρξε έτσι ένας από τους πρώτους Έλληνες που μυήθηκαν στη Φιλική Εταιρεία και συνέβαλε με διάφορους τρόπους στην οργάνωσή της. Το 1819 ο Κυριάκος Καμαρηνός επισκέφθηκε την Οδησσό με εντολή από τον Πετρόμπεη να εξακριβώσει την πηγή της Φιλικής Εταιρείας και τότε ο Αμβροσίου προσπάθησε να τον πείσει να επιστρέψει στη Μάνη.

Σύμφωνα με το περιοδικό "Λόγιος Ερμής" ο Ιωάννης Αμβροσίου προσέφερε αξιόλογα χρηματικά ποσά για την έκδοση διάφορων έργων. Στις 26 Μαρτίου 1821 έστειλε επιστολή προς τους αδελφούς Κουντουριώτη, με την οποία τους διαβεβαίωνε ότι «τα εταιρικά πράγματα [δηλαδή η κίνηση προς την επανάσταση] είναι βάσιμα και προστατεύονται δια της δεξιάς του Υψίστου». Ακόμα, προέτρεπε τους Έλληνες να έχουν ομόνοια και «σέβας προς το θείον, ίνα τούτο παράσχη το ύψιστον των αγαθών, την ελευθερίαν». Μετά τη διάλυση της Φιλικής Εταιρείας το 1821, ο Αμβροσίου επέστρεψε στην Πελοπόννησο και αναμείχθηκε στα πολιτικά πράγματα. Τα πολύτιμα όμως (ως ιστορική πηγή) έγγραφά του χάθηκαν στο αρχείο του Φωτάκου και δεν δημοσιεύθηκαν στο τέλος των "Βίων Πελοποννησίων ανδρών".
Παλαί ντε λα Σιτέ

Το Παλαί ντε λα Σιτέ στις "[[Οι Πολύ Πλούσιες Ώρες του Δούκα του Μπερί|Πολύ πλούσιες ώρες του δούκα του Μπερί]]"
Το Παλαί ντε λα Σιτέ (Γαλλικά: Palais de la Cité) ήταν η κατοικία των βασιλέων της Γαλλίας από τον 10ο έως τον 14ο αιώνα. Βρισκόταν στο δυτικό τμήμα του Ιλ ντε λα Σιτέ στον ποταμό Σηκουάνα, στο 1ο διαμέρισμα του Παρισιού.

Από τον 14ο αιώνα έως τη Γαλλική Επανάσταση, ήταν η έδρα του γαλλικού θησαυροφυλακίου, του δικαστικού σώματος και του Κοινοβουλίου του Παρισιού, μιας συνέλευσης ευγενών. Το ισόγειο του παλατιού μετατράπηκε σε κρατική φυλακή το 1370, όταν το παλάτι εγκαταλείφθηκε ως κατοικία από τον Κάρολο Ε', ο οποίος μετέφερε τα ανάκτορα στο παλάτι του Λούβρου. Κατά την περίοδο της Τρομοκρατίας θεωρούνταν ως προθάλαμος για την γκιλοτίνα. Η Μαρία Αντουανέτα και άλλοι κρατούμενοι κρατήθηκαν και καταδικάστηκαν από το Επαναστατικό Δικαστήριο. 

Από τον 19ο αιώνα μέχρι την άνοιξη του 2018, ο χώρος στέγαζε σε μεγάλο βαθμό τα κτήρια του Δικαστικού μεγάρου, αλλά μερικά σημαντικά τμήματα του παλατιού έχουν διασωθεί: 

* τέσσερις πύργοι κατά μήκος του Σηκουάνα,
* η μεσαιωνική κάτω αίθουσα της Κονσιερζερί και,
* το πιο σημαντικό, η Σαιντ-Σαπέλ, το πρώην παρεκκλήσι του παλατιού, ένα αριστούργημα γοτθικής αρχιτεκτονικής. Τα δύο τελευταία έχουν χαρακτηρισθεί ως εθνικά ιστορικά μνημεία και είναι επισκέψιμα, αν και το μεγαλύτερο μέρος του Δικαστικού μεγάρου είναι κλειστό για το κοινό.
Αθανάσιος Τσέλιος

Ο στρατηγός Αθανάσιος Τσέλιος (γεν. 17 Ιουλίου 1956) είναι Έλληνας απόστρατος σύμβουλος του Ελληνικού Στρατού και πρώην Αρχηγός του Γενικού Επιτελείου Στρατού (9 Μαρτίου 2013 – 24 Φεβρουαρίου 2014).

Γεννήθηκε στον Πετρόπορο του Νομού Τρικάλων. Αποφοίτησε από τη Στρατιωτική Σχολή Ευελπίδων το 1979 ως 2ος Υπολοχαγός Πεζικού. Ακολούθησε μια σταδιοδρομία στις ειδικές δυνάμεις του Ελληνικού Στρατού και αποτέλεσε διοικητής του Κέντρου Κατάρτισης των Ειδικών Δυνάμεων το 2004-06. Διοίκησε την Στρατιωτική Σχολή Ευελπίδων το 2006-07. Το 2007-08 ήταν επικεφαλής της 7ης Μηχανοποιημένης Ταξιαρχίας Πεζικού, ενώ το 2008-10 διοίκησε την στρατιωτική σχολή υπαξιωματικών. Το 2010-11 διοίκησε την 12η Μηχανοποιημένη Μεραρχία Πεζικού και το 2011-13 διοίκησε το Δ΄ Σώμα Στρατού. Διορίστηκε Αρχηγός του Γενικού Επιτελείου Στρατού, στις 9 Μαρτίου 2013.

Στις 19 Φεβρουαρίου 2014, το Κυβερνητικό Συμβούλιο Εξωτερικών και Άμυνας αποφάσισε την συνταξιοδότηση του Τσέλιου με τον βαθμό του Στρατηγού. Αντικαταστάθηκε από τον διοικητή της Πρώτης στρατιάς, τον αντιστράτηγο Χρίστο Μανωλά. Η τελετή παράδοσης - παραλαβής έλαβε χώρα στις 24 Φεβρουαρίου.

Ο στρατηγός Αθανάσιος Τσέλιος είναι παντρεμένος και έχει μια κόρη.
Αμπντούλ Καντίρ

Ο συνταγματάρχης Αμπντούλ Καντίρ (1944 – 22 Απριλίου 2014) γεννήθηκε στο Χεράτ και εκπαιδεύτηκε ως πιλότος στη Σοβιετική Ένωση. Το 1973 συμμετείχε επίσης στο πραξικόπημα μετά το οποίο σχηματίσθηκε η Δημοκρατία του Αφγανιστάν υπό την Προεδρία του Μοχάμεντ Νταούντ Χαν. Το 1978 ήταν ο επικεφαλής των μοιρών της Αφγανικής Πολεμικής Αεροπορίας που επιτέθηκαν στον ραδιοτηλεοπτικό σταθμό του Αφγανιστάν κατά τη διάρκεια της Εξέγερσης του Σαούρ. Διετέλεσε ηγέτης της χώρας για τρεις ημέρες, όταν το Λαϊκό Δημοκρατικό Κόμμα του Αφγανιστάν ανέλαβε την εξουσία και κήρυξε την ίδρυση της Λαϊκής Δημοκρατίας του Αφγανιστάν.
Σεμπχά ελ Μελάχ

Η Σεμπχά ελ Μελάχ, γνωστή και ως Σεμπχέλ ελ Μελάχ ή Σεμπχέτ ελ Μελάχ, είναι ενδορεϊκή αλμυρή λίμνη στην επαρχία Μπεσάρ της νοτιοδυτικής Αλγερίας. Ο ποταμός Ουέντ Σαουρά εισρέει στη λίμνη. 

Η λίμνη βρίσκεται κοντά στο Κερζάζ, περίπου 120 χλμ. (75 μίλια) νοτιοανατολικά του Μπενί Αμπές.
Χένρι Σόμερσετ, 8ος δούκας του Μπωφόρ

Ο Χένρι Σόμερσετ, 8ος δούκας του Μπωφόρ (1 Φεβρουαρίου 1824 – 30 Απριλίου 1899) Άγγλος ευγενής, αξιωματικός, πολιτικός και 8ος Δούκας του Μπωφόρ ήταν γιος του Χένρι Σόμερσετ, 7ου δούκα του Μπωφόρ και της δεύτερης συζύγου του Έμιλι Φραγκίσκης Σμιθ κόρης του Τσάρλς Κάλλινγκ Σμιθ.
Εκπαιδεύτηκε στο Πανεπιστήμιο του Ίτον και έγινε "Μάστερ του Ιππικού" (1858 - 1859 και 1866 - 1868). Πήρε τους τίτλους του κόμη του Γκλάμοργκαν (1835) και του μαρκήσιου του Γούστερ (1835 - 1853).
Χένρι Σόμερσετ, 12ος δούκας του Μπωφόρ

Ο Χένρι Σόμερσετ, 12ος δούκας του Μπωφόρ (γεννήθηκε στις 22 Μαΐου 1952) Άγγλος ευγενής, γαιοκτήμονας στο Γκλόστερσαιρ και το Γουιλσάιρ και 12ος Δούκας του Μπωφόρ ήταν μεγαλύτερος γιος και διάδοχος του Δαυίδ Σόμερσετ, 11ου δούκα του Μπωφόρ και της πρώτης συζύγου του Λαίδης Καρολίνας Τζέιν Θιν (1928–1995) κόρης του 6ου μαρκησίου του Μπαθ. Ο Χένρι Σόμερσετ και η οικογένεια του ήταν απ'ευθείας αρσενικοί απόγονοι της δυναστείας των Πλανταγενετών και του κορυφαίου βασιλιά Εδουάρδου Γ΄ της Αγγλίας. Εκπαιδεύτηκε στο "Πανεπιστήμιο του Ίτον" και στο "Αγροτικό Βασιλικό Κολέγιο".